Η **Ελεονώρα**, γερμ. Eleonora von Habsburg (15 Νοεμβρίου/1498 - 25 Φεβρουαρίου/1558) από τον Οίκο των Αψβούργων ήταν κόρη του διαδοχου της Αυστρίας και της βασίλισσας της Καστίλης. Με τους γάμους της έγινε πρώτα βασίλισσα της Πορτογαλίας (1518 - 1521) και μετά βασίλισσα της Γαλλίας (1530 - 1547).

Βιογραφία
---------

Η Ελεονώρα ήταν η μεγαλύτερη κόρη και το μεγαλύτερο παιδί του Φιλίππου του *Ωραίου*, διαδόχου της Αυστρίας, Ουγγαρίας, Βοημίας & Γερμανίας, δούκα της Βουργουνσίας και επαρχιών των Κάτω Χωρών και της Ιωάννας Α΄ της *Τρελής*, βασίλισσας της Καστίλης. Ο πατέρας της ήταν, ως Φίλιππος Α΄, βασιλιάς της Καστίλης jure auxoris. H Ελεονώρα ήταν η μεγαλύτερη αδελφή των Καρόλου Ε΄, του Φερδινάνδου Α΄, της Ισαβέλλας συζύγου του βασιλιά της Δανίας, της Μαρίας βασίλισσας της Ουγγαρίας και της Αικατερίνης βασίλισσας της Πορτογαλίας.

Στη νεότητά της οι συγγενείς της αποφάσισαν να την παντρέψουν με τον Ερρίκο Η΄ μελλοντικό βασιλιά της Αγγλίας, αλλά όταν έγινε ο Ερρίκος Η΄ βασιλιάς, αποφάσισε να νυμφευτεί τη θεία τής Ελεονώρας, Αικατερίνη της Αραγονίας, η οποία ήταν και η χήρα του μεγαλύτερου αδελφού του Ερρίκου Η΄ Αρθούρου, ο οποίος είχε πεθάνει πολύ πρόωρα. 

Το 1517, όταν αποκαλύφθηκαν σε γράμματα ερωτικές σχέσεις της Ελεονώρας με τον Φρειδερίκο Β΄ εκλέκτορα του Παλατινάτου, ο αδελφός της Κάρολος Ε΄ τον εξόρισε από την Αυλή του, την ίδια χρονιά.

Βασίλισσα της Πορτογαλίας
-------------------------

Η Ελεονώρα παντρεύτηκε τελικά στον πρώτο της γάμο στις 16 Ιουλίου/1518 τον θείο της βασιλιά της Πορτογαλίας Εμμανουήλ Α;  ο οποίος είχε παντρευτεί σε προηγούμενους γάμους του δυο δικές της θείες, ο αδελφός της αποφάσισε τον συγκεκριμένο γάμο προκειμένου να εμποδίσει κάθε βοήθεια των Πορτογάλων στους επαναστάτες της Καστίλης.
Απο τον γάμο γεννήθηκε ο Κάρολος που πέθανε βρέφος (1520) και η Μαρία της Πορτογαλίας δούκισσα του Βισέ (1521), στις 13 Δεκεμβρίου/1521 ο πρώτος της σύζυγος πέθανε από επιδημία πανούκλας και η Ελεονώρα επέστρεψε ξανά στη Μαδρίτη στην αυλή του αδελφού της Καρόλου Κουίντου.

Βασίλισσα της Γαλλίας
---------------------

Ο Φραγκίσκος Α΄ της Γαλλίας, ο οποίος ήταν χήρος από την πρώτη του σύζυγο Κλαυδία της Βρετάνης, βρισκόταν αιχμάλωτος στην Αυλή του αδελφού της και εξαναγκάστηκε να υπογράψει την ταπεινωτική γι'αυτόν Συνθήκη της Μαδρίτης (1526). Ένας από τους όρους τής συνθήκης ήταν να κάνει ο Φραγκίσκος Α΄ δεύτερο γάμο, με την Ελεονώρα. Το ζεύγος αναχώρησε στη συνέχεια από την Ισπανία για το Μπορντώ και η Ελεονώρα στέφθηκε βασίλισσα της Γαλλίας στις 31 Μαίου/1531· από τον γάμο της με τον Φραγκίσκο Α΄ δεν απέκτησε παιδιά. Ο Φραγκίσκος Α΄ την αγνόησε και προτιμούσε να έχει κρυφές σχέσεις με την ερωμένη του Άννα του Πισελέ. Η Ελεονώρα δεν συμμετείχε στην άσκηση πολιτικής, κάτι συνηθισμένο στις Γαλλίδες βασίλισσες, αλλά ήταν παρούσα σε όλες τις υπογραφές των μεγάλων συνθηκών της Γαλλίας με την Αγία Ρωμαϊκή Αυτοκρατορία, όπως και στον αρραβώνα του προγονού της Ερρίκου με την Αικατερίνη των Μεδίκων. Η Ελεονώρα έμεινε γνωστή στους Γάλλους για την καλοσύνη και τη φιλανθρωπία της, ενώ έπεισε τον σύζυγό της να φέρει πίσω στην Αυλή του τις κόρες του Μανταλένα και Μαργαρίτα, οι οποίες είχαν μεγαλώσει στην εξοχή μαζί με τη θεία τους Μαργαρίτα της Ναβάρρας (αδελφή του Φραγκίσκου Α¨). 

Όταν η Ελεονώρα χήρεψε και με τον δεύτερο σύζυγό της βασιλιά Φραγκίσκο Α΄, εγκατέλειψε τη Γαλλία για τις Βρυξέλλες (1548). Στη συνέχεια εγκαταστάθηκε στην Ισπανία μαζί με την αδελφή της Μαρία βασίλισσα της Ουγγαρίας (1556). Βρισκόταν κοντά και στον αδελφό της Κάρολο Ε΄, ο οποίος βρισκόταν σε μοναστήρι μετά την παραίτηση του από τον θρόνο. Το (1558) συνάντησε την κόρη της Μαρία από τον πρώτο γάμο της ύστερα από 28 ολόκληρα χρόνια. Πέθανε στο ταξίδι της επιστροφής.

Οικογένεια
----------

Παντρεύτηκε πρώτα το 1518 τον Εμμανουήλ Α΄ των Αβίς βασιλιά της Πορτογαλίας και είχε τέκνα:

* Μαρία 1521-1577, άγαμη.
* Κάρολος 1520-1521, απεβ. νήπιο.

Το 1521 απεβίωσε ο Εμμανουήλ Α΄ και η Ελεονώρα έκανε δεύτερο γάμο, με τον Φραγκίσκο Α΄ των Βαλουά βασιλιά της Γαλλίας. Δεν απέκτησαν παιδιά.

Πηγές
-----

* Marshall, Rosalind K. (2003). Scottish Queens, 1034-1714. Tuckwell Press. p. 101.

Παραπομπές
----------

1. 1 2 3  dbe.rah.es/biografias/15751/leonor-de-austria.
2. 1 2 3  Vadim Butenko: «Элеонора Австрийская» (Ρωσικά)
3. 1 2  p10354.htm#i103533. Ανακτήθηκε στις 7  Αυγούστου 2020.
4. 1 2 3 4 5 6  «Kindred Britain»
5. ↑  Marshall, Rosalind K. (2003). Scottish Queens, 1034-1714. Tuckwell Press. p. 101.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βασίλισσες και Αυτοκράτειρες της Γαλλίας |
| --- |
|  |
| Καρολίδες(800 - 987) | 
* Ερμεγκάρντ της Εσπμπάγ
* Ιουδήθ της Βαυαρίας
* Ερμεντρούδη της Ορλεάνης
* Ριχίλδη των Αρδεννών
* Αδελαΐδα του Παρισιού
* Ριχάρδις της Σουαβίας
* Θεοδωράτη του Τρουά
* Φρεδερόνη
* Έντζιφου της Αγγλίας
* Βεατρίκη του Βερμαντουά
* Έμμα της Γαλλίας
* Γκερμπέργκα της Σαξονίας
* Έμμα της Ιταλίας
 | Το fleurs-de-lis είναι διαχρονικό σύμβολο πολλών βασιλικών οίκων της Γαλλίας |
|  |
| Καπετίδες(987 - 1328) | 
* Αδελαΐδα της Ακουιτανίας
* Ροζάλα της Λομβαρδίας
* Μπέρτα της Βουργουνδίας
* Κωνστάνς της Αρλ
* Ματθίλδη της Φρισίας
* Άννα του Κιέβου
* Μπέρτα της Ολλανδίας
* Μπερτράντ του Μονφώρ
* Αδελαΐδα της Σαβοΐας
* Ελεονώρα της Ακουιτανίας
* Κωνστάνς της Καστίλλης
* Αδέλα της Καμπανίας
* Ισαβέλλα του Αινώ
* Ίνγκεμποργκ της Δανίας
* Αγνή της Μερανίας
* Λευκή της Καστίλης
* Μαργαρίτα της Προβηγκίας
* Ισαβέλλα της Αραγωνίας
* Μαρία της Βραβάντης
* Ιωάννα Α΄ της Ναβάρρας
* Μαργαρίτα της Βουργουνδίας
* Κλημεντία της Ουγγαρίας
* Ιωάννα Β΄ της Βουργουνδίας
* Λευκή της Βουργουνδίας
* Μαρία του Λουξεμβούργου
* Ιωάννα του Εβρέ
 |
|  |
| Βαλουά(1328 - 1589) | 

|  |  |
| --- | --- |
| Βαλουά(1328 - 1498) | 
* Ιωάννα της Βουργουνδίας
* Λευκή της Ναβάρρας
* Ιωάννα Α΄ της Ωβέρνης
* Ιωάννα των Βουρβόνων
* Ισαβέλλα της Βαυαρίας
* Μαρία του Ανζού
* Καρλόττα της Σαβοΐας
* Άννα της Βρετάνης
 |
|  |
| Βαλουά-Ορλεάνης(1498 - 1515) | 
* Ιωάννα της Γαλλίας
* Άννα της Βρετάνης
* Μαρία Τυδώρ
 |
|  |
| Βαλουά-Ανγκουλέμ(1515 - 1589) | 
* Κλαυδία της Γαλλίας
* Ελεονώρα της Αυστρίας
* Αικατερίνη των Μεδίκων
* Μαρία Στιούαρτ
* Ελισάβετ της Αυστρίας
* Λουίζα της Λωρραίνης-Βωντεμόν
 |

 |
|  |
| Βουρβόνοι(1589 - 1792) | 
* Μαργαρίτα της Γαλλίας
* Μαρία των Μεδίκων
* Άννα της Αυστρίας
* Μαρία Θηρεσία της Ισπανίας
* Μαρία Λεστσίνσκα
* Μαρία Αντουανέτα της Αυστρίας
* Μαρία Ιωσηφίνα της Σαβοΐας (κατ΄ όνομα)
 |
|  |
| Βοναπάρτη(1804 - 1814) | 
* Ιωσηφίνα ντε Μπωαρναί
* Μαρία Λουίζα της Αυστρίας
 |
|  |
| Βουρβόνοι(1814 - 1830) | 
Μαρία Θηρεσία της Γαλλίας |
|  |
| Βουρβόνοι-Ορλεάνης(1830 - 1848) | 
Μαρία Αμαλία της Νάπολης και της Σικελίας |
|  |
| Βοναπάρτη(1852 - 1870) | 
Ευγενία ντε Μοντίχο |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 29525094
* LCCN: nr2003034517
* ISNI: 0000 0001 2125 7612
* GND: 129756075
* SELIBR: 207542
* SUDOC: 080297676
* BNF: cb10716735m (data)

 |

 |